[{"text_idx": "#000001", "text": "Meet the Designer: Iren Kompus"}, {"text_idx": "#000002", "text": "Olen su\u0308ndinud Tallinnas, lo\u0303petand Eesti Kunstiakadeemia moedisaini eriala. Peale lo\u0303petamist la\u0308ksin peagi to\u0308o\u0308le Balitkasse kus koos Janika Sootnaga olin Montoni kaubama\u0308rgi u\u0308ks loojatest ja disainisin naistero\u0303ivaid kuni 2012 aastani. Viimased aastad olen pu\u0308hendunud joonistamisele ja loonud oma stuudio nimega AtelierIren. Oma illustratsioonides proovin va\u0308lja tuua naiseks olemise ilu. Minu loomingut inspireerivad mood, muusika, fotokunst ja mind u\u0308mbritsev."}, {"text_idx": "#000003", "text": "..kui ma mo\u0303tlen ajas tagasi siis ma arvan, et mu ema oma va\u0308ga peene stiilitundega inspireeris mind lapsepo\u0303lves va\u0308ga palju ja mu isa kes armastas head muusikat ja kunsti nautida avas mu silmad ja meele kunsti suunas. Armastasin palju joonistada, ka\u0308ia isaga kunstina\u0308itustel ja plaadipoodides, samuti riideid va\u0308lja mo\u0303elda ja o\u0303mmelda nii endale kui nukkudele. Olin kuue aastane kui o\u0303mblesin endale esimest korda lihtsa tuub stiilis sitsist topi ja kitsa seeliku, millega ma siis sama pa\u0308ev la\u0308ksin ka o\u0303ue ma\u0308ngima ja o\u0303htuks oli mul seelikul kaks lo\u0303hikut... Lo\u0303petasin Laste Kunstikooli siis Kopli Kunstigu\u0308mnaasiumi ja sealt edasi la\u0308ksin Eesti Kunstiakadeemiasse sisekujundust o\u0303ppima. Mandaadis aga u\u0308tles mulle lugupeetud Hr. Mait Summatavet, et tu\u0308druk sina peaks graafikaga tegelema ja soovitas mul minna graafikat o\u0303ppima aga asusin hoopiski moedisaini o\u0303ppima ja nu\u0308u\u0308d aastaid hiljem jo\u0303udsin joonistamise juurde tagasi mida ma va\u0308ga armastan."}, {"text_idx": "#000006", "text": "Kellega Eesti disaineritest tunduks sulle po\u0303nev koosto\u0308o\u0308d teha.."}, {"text_idx": "#000007", "text": "Eestis on va\u0308ga palju tugevaid disainerid aga vo\u0303ibolla hetkel huvitaks mind ko\u0303ige rohkem koosto\u0308o\u0308d teha mo\u0303ne lennuka sisekujundajaga."}, {"text_idx": "#000008", "text": "Oleksin tahtnud ise olla ... (disaini) autor."}, {"text_idx": "#000009", "text": "Mo\u0303ni mo\u0303ttetera, mis elus kannab.."}, {"text_idx": "#000010", "text": "Leia see U\u0308KS asi mis sind pa\u0308riselt o\u0303nnelikuks teeb ja tegele sellega iga pa\u0308ev kasvo\u0303i korra, kasvo\u0303i natuke, aga nii et o\u0303htul magama minnes on hea tunne."}, {"text_idx": "#000012", "text": "Olen aru saanud et ma olen olnud pidevalt otsimas ilu. Seda siis ka paberil, oma to\u0308o\u0308des, EKA ajal valiti minu illustratsioonid va\u0308lja ja saadeti Pariisi na\u0308itusele, seega pingutused illustratsioonide tegemisel said tunnustust juba o\u0303pingute ajal. Suureks u\u0308llatuseks vo\u0303ttis minuga u\u0308sna hiljuti ise u\u0308hendust Londonis baseeruv Fashion Illustration Gallery ja palus minu to\u0308id, et neid oma web\u2019i-oksjonil mu\u0308u\u0308a, mitmed to\u0308o\u0308d leidsid uued omanikud ja see oli va\u0308ga liigutav tunnustus."}, {"text_idx": "#000013", "text": "Vaadake a\u0308gedat filmi \u201cMargiela \u2013In His Own Words\u201d peaks saama Amazonist vaadata (kel pole kontot saavad vist 7p tasuta proovida) vo\u0303i siis kes saab ja\u0308relvaadata hiljuti etv st tulnud \u201cAuguste Escoffier ehk moodsa gastronoomia su\u0308nnilugu.\u201d"}]